CELEX: 62007CA0495
Language: lv
Date: 2009-01-15 00:00:00
Title: Lieta C-495/07: Tiesas (pirmā palāta) 2009. gada 15. janvāra spriedums ( Oberster Patent- un Markensenat (Austrija) lūgums sniegt prejudiciālu nolēmumu) — Silberquelle GmbH / Maselli Strickmode GmbH (Preču zīmes — Direktīva 89/104/EEK — 10. un 12. pants — Atcelšana — Preču zīmes faktiskas izmantošanas jēdziens — Preču zīmes izvietošana uz reklāmas priekšmetiem — Šādu priekšmetu izsniegšana bez maksas personām, kas iegādājas preču zīmes īpašnieka preces)

7.3.2009   
            
            
               LV
            
            
               Eiropas Savienības Oficiālais Vēstnesis
            
            
               C 55/3
            
         Tiesas (pirmā palāta) 2009. gada 15. janvāra spriedums (Oberster Patent- un Markensenat (Austrija) lūgums sniegt prejudiciālu nolēmumu) — Silberquelle GmbH/Maselli Strickmode GmbH
   
   (Lieta C-495/07) (1)
   
   (Preču zīmes - Direktīva 89/104/EEK - 10. un 12. pants - Atcelšana - Preču zīmes “faktiskas izmantošanas’ jēdziens - Preču zīmes izvietošana uz reklāmas priekšmetiem - Šādu priekšmetu izsniegšana bez maksas personām, kas iegādājas preču zīmes īpašnieka preces)
   (2009/C 55/04)
   Tiesvedības valoda — vācu
   Iesniedzējtiesa
   Oberster Patent — un Markensenat
   Lietas dalībnieki pamata procesā
   
      Prasītāja: Silberquelle GmbH
   
   
      Atbildētāja: Maselli Strickmode GmbH
   
   Priekšmets
   Lūgums sniegt prejudiciālu nolēmumu — Padomes 1988. gada 21. decembra Pirmās direktīvas 89/104/EEK, ar ko tuvina dalībvalstu tiesību aktus attiecībā uz preču zīmēm (OV 1989, L 40, 1. lpp.), 10. panta 1. punkta un 12. panta 1. punkta interpretācija — Preču zīmes īpašnieka tiesību zaudēšana — Preču zīmes faktiskas izmantošanas jēdziens — Preces (bezalkoholiskie dzērieni), ko papildus pievieno, pārdodot citas preces (tekstilpreces)
   Rezolutīvā daļa
   Padomes 1988. gada 21. decembra Pirmās direktīvas 89/104/EEK, ar ko tuvina dalībvalstu tiesību aktus attiecībā uz preču zīmēm, 10. panta 1. punkts un 12. panta 1. punkts ir jāinterpretē tādējādi, ka gadījumā, kad preču zīmes īpašnieks to izvieto uz priekšmetiem, kurus tas bez maksas piedāvā personām, kas iegādājas tā preces, preču zīmes īpašnieks neveic šīs preču zīmes faktisku izmantošanu attiecībā uz klasi, kurā ietilpst šie priekšmeti.
   
      (1)  OV C 22, 26.1.2008.